ഇലക്ട്രീഷ്യന് വീട്ടില് തൂങ്ങിമരിച്ച നിലയില് ചങ്ങനാശേരി: ഇലക്ട്രീഷ്യനെ വീടിനുള്ളില് തൂങ്ങിമരിച്ച നിലയില് കണ്ടെത്തി. നാലുകോടി വിരുത്തിയില് വീട്ടില് ജയകുമാര് 58 ആണു മരിച്ചത്. വ്യാഴാഴ്ച രാത്രിയാണു സംഭവം. പായിപ്പാട് പുത്തന്കാവ് ക്ഷേത്രത്തിന് സമീപം തനിച്ചു താമസിച്ചുവരികയായിരുന്നു ഇയാള്. ഇലക്ട്രീഷ്യന് ജോലികള് കൂടാതെ ലോട്ടറി വില്പ്പനയും പ്ലമ്ബിങ്ങും ചെയ്തിരുന്നു. ഫോണ് വിളിച്ചിട്ടു ലഭിക്കാഞ്ഞതിനെത്തുടര്ന്നു മരുമകന് അനന്തുവും ഭാര്യയും ഇന്നലെ രാത്രി എട്ടുമണിയോടെ അനേ്വഷിച്ചെത്തിയപ്പോള് വീട് അടഞ്ഞുകിടക്കുന്നതു കണ്ടു. തുടര്ന്നു ജനലിലൂടെ നോക്കിയപ്പോഴാണു മുറിയ്ക്കുള്ളില് ജയകുമാറിനെ തൂങ്ങിയ നിലയില് കാണപ്പെട്ടത്. തൃക്കൊടിത്താനം പോലീസെത്തി തുടര് നടപടികള് സ്വീകരിച്ചു. പോസ്റ്റ്മോര്ട്ടത്തിനു ശേഷം മൃതദേഹം ബന്ധുക്കള്ക്കു വിട്ടുകൊടുക്കും. ജയകുമാറിന്റെ ഭാര്യ ശ്യാമള മകള്ക്കൊപ്പം ഖത്തറിലാണ്. മക്കള്: സുസ്മി, അര്ച്ചന ബിലീവേഴ്സ് ആശുപത്രി. മരുമക്കള്: അജുഖത്തര് , അനന്തു റിലയന്സ്. സംസ്കാരം തിങ്കളാഴ്ച.